OpenLLM-France/wikimedia huggingface dataset:
# Shusha

Shusha (azerbaijaneraz: Şuşa) edo Shushi (armenieraz: Շուշի) Azerbaijango hiria da, Karabakh Garaian dagoena. Karabakheko mendietan, 1.400–1.800 metro artean, dagoenez, sobietar garaian mendi-resort ospetsua izan zen.

## Historia

1747an Nadir Xah hil zenean, Pana Ali Khan Begek boterea lortu eta Karabakheko Khanerria berriro independente bihurtu zen; 1752an Shusha- Panahabad izenarekin- sortu zuen, non hiriburua ezarri zuen. 1920an, Armenio-azerbaijandar Gerran zehar, Shushako pogromoa gertatu zen hirian. Hiria Artsakheko Errepublikako gune historiko nagusia zen, Sobietar Batasuna erori ondoren bere burua independente izendatu zuena. Garia hartan, Shushak 17.000 biztanle zituen, horietatik %98 azerbaijandarrak (1989ko Sobietar Batasunaren erroldaren arabera).
1992ko maiatzaren 8an, Karabakh Garaiko Lehen Gerran, armeniar unitate militarrek hiria okupatu zuten, eta Artsakheko Errepublikakoren administraziopean jarraitu zuen.
2020ko azaroaren 8an, Karabakh Garaiko Bigarren Gerran, Azerbaijanek berriro hartu zuen. 2021eko maiatzaren 7an, Ilham Aliyev presidenteak Azerbaijango kultur hiriburu izendatu zuen Shusha.

## Monumentuak

* Vagif mausoleoa, Molla Panah Vagif poeta eta ministroaren omenez
* Ghazanchetsots katedrala, armeniar elizakoa
* Shushako gotorlekua, 1751n Panah Ali Khanek eraikia.
* Yukhari Govhar Agha meskita

## Herri eta hiri senidetuak

Shusha ondorengo herri eta hiriekin senidetuta dago:
* Gyöngyös, Hungaria
* Kayseri, Turkia
* Turkistan, Kazakhstan
* Erzurum, Turkia
* Veliko Tarnovo, Bulgaria

## Erreferentziak

* ↑ Swietochowski, Tadeusz. (1995). Russia and Azerbaijan: A Borderland in Transition. Columbia University Press, 3 or. ISBN 0231070683..
* 1 2 (Gaztelaniaz) «Azerbaiyán anuncia "victoria histórica" de su ejército en Shushá» La Vanguardia 2020-11-08.
* ↑ (Azerbaijaneraz) «Şuşa şəhərinin Azərbaycanın mədəniyyət paytaxtı elan edilməsi haqqında Azərbaycan Respublikası Prezidentinin Sərəncamı» president.az 2021-5-7.

## Kanpo estekak

* Datuak: Q158903
* Multimedia: Shusha / Q158903
# Shusaku Tokita

Shusaku Tokita (japonieraz: 鴇田 周作, 1990eko irailaren 9a - ) Japoniako futbolaria da.
Hainbat futbol taldetan jokatu du, esaterako Grulla Morioka.

## Kanpo estekak

* (Japonieraz) J.League Data Site
* Datuak: Q11675486
# Shusuke Tsubouchi

Shusuke Tsubouchi (japonieraz: 坪内 秀介, 1983ko maiatzaren 5a - ) Japoniako futbolari ohia da.
Hainbat futbol taldetan jokatu du, esaterako Vissel Kobe, Omiya Ardija eta Albirex Niigata.

## Kanpo estekak

* (Japonieraz) J.League Data Site
* Datuak: Q951766
# Sinodal de Aguilafuente

Sinodal de Aguilafuente Espainian inprimatutako lehen liburua (inkunablea) izan zen, 1472an. Urte horretako ekainean Aguilafuenten (Segovia) egin zen elizbarrutiko sinodoaren akta eta dokumentu osagarriak biltzen ditu, kleroa berritzeko hainbat gairi buruzkoak.
Segoviako gotzain Juan Arias Dávilak eskatu zuen inprenta zieneko metodo berritzailearekin erreproduzitzea sinodoaren dokumentuak, Heidelbergen Johannes Parix inprimatzaileri eskatuta. Horregatik iritsi zen Gutenbergen inprimategia Espainiako herri horretara 1472an, bitxia bada ere, askoz handiagoak eta garrantzitsuagoak ziren Bartzelona (1473), Valentzia (1473), Sevilla (1477) edo Salamancara (1488), baino lehen.
Gordetzen den ale bakarra Segoviako Katedraleko Artxiboan dago, eta 1930ean aurkitu zuen Segoviako katedraleko Cristino Valverde kalonje artxibozainak. Gaur egun, urtero berregiten da Aguilafuenteko Sinodoaren giro historikoa, herria eszenatoki gisa erabiltzen duena, eta, pertsonaia gisa, bertako biztanleak.

## Erreferentziak

* 1 2 De los Reyes Gómez, Fermín. (2005). «Segovia y los orígenes de la imprenta española» Revista General de Información y Documentación (Madrid) (1) ISSN 1132-1873..
* ↑ Carabias, Amando. (16 de maig de 2012). «El Sinodal de Aguilafuente. Impresión e historia» Alenarte Revista.

## Kanpo estekak

* Datuak: Q6129353
* Multimedia: Sinodal de Aguilafuente / Q6129353
# Sinodiano

Sinodiano Italiako katapana izan zen 1042ko otsailetik apirilera arte. Mikel V.ak jarri zuen Mikel IV.aren heriotzaren ondotik. Kargua hartu eta berehala Apulian lehenago hiri greziarrak izandakoak errenditzeko eskatu zuen, eta armada bat sortzen hasi zen berauek hartzeko. 1042ko apirilean Zoe Porfirogenetak Konstantinoplara deitu zuen Mikel V.aren heriotza zela eta.
# Silvareccio

Silvareccio, (korsikeraz: Silvarecciu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 121 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q264089
* Multimedia: Silvareccio / Q264089
# Silvassa

Silvassa (indo-portugesez: Vila de Paço d'Arcos) Indiako hiri bat da, Dadra eta Nagar Haveli barrutiko hiriburua. Lehenago Goa eta Damon portugaldar koloniaren parte zen. Gaur egun Dara eta Nagar Haveli eta Daman eta Diuko hiririk handiena da. Enpresa handi askok euren fabrikak hemen jarri dituzte. Enpresa horiek diru-sarrera handia suposatzen dute eta, horregatik, zergak baxuak dira hirian. Indiako Gobernuak Smart Cities Mission proiektuaren parte aukeratu du.

## Kanpo estekak

* Datuak: Q318404
* Multimedia: Silvassa / Q318404
# Silvarouvres

Silvarouvres Frantziako udalerria da, Marne Garaia departamenduan dagoena, Ekialde Handia eskualdean. 2013an 47 biztanle zituen.

## Demografia
### Biztanleria

2007an Silvarouvres udalerrian erroldatutako biztanleak 47 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 21 familiaren etxebizitza nagusia ziren, 19 bigarren erresidentzia ziren eta 5 hutsik zeuden. Etxebizitza guzti hauek 45etxeak ziren. 21 etxebizitza nagusietatik 19 bere jabearen bizilekua ziren, 1 alokairuan okupaturik zegoen eta 1 doan lagata zegoen; 1ek bi gela zituen, 3 etxek hiru zituzten, 7 etxek lau zituzten eta 11 etxek bost zituzten. 18 etxek euren parking plaza propioa zuten azpian. 12 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Silvarouvres udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 4 | 65-69 | 0 |
| 0 | 60-64 | 0 |
| 0 | 55-59 | 4 |
| 4 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 4 | 30-34 | 4 |
| 4 | 25-29 | 4 |
| 0 | 20-24 | 4 |
| 4 | 15-19 | 0 |
| 0 | 10-14 | 4 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 25 ziren, horien artean 20 aktiboak ziren eta 5 inaktiboak ziren. 20 pertsona aktiboetatik 18 lanean zeuden (11 gizon eta 7 emakume) eta 2 langabezian zeuden (1 gizon eta 1 emakume). 5 pertsona inaktiboetatik 1 erretiraturik zegoen eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra finantziazio enpresa batena zen.
2000. urtean Silvarouvres udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1325737
* Multimedia: Silvarouvres / Q1325737
# Silvascincus

Silvascincus Scincidae familiako narrasti genero bat da. Queensland eta Hegoaldeko Gales Berrian bizi dira.

## Espezieak

* Silvascincus murrayi (Boulenger, 1887)
* Silvascincus tryoni (Longman, 1918)

## Kanpo estekak

* Datuak: Q14540444
* Multimedia: Silvascincus / Q14540444
* Espezieak: Silvascincus
# Silveirânia

Silveirânia Brasilgo udalerri bat da, Minas Gerais estatuan kokatua. 2.323 biztanle ditu 157,456 km²ko eremuan.

## Ikus, gainera

* Minas Gerais

## Kanpo estekak

* Datuak: Q1788659
* Multimedia: Silveirânia / Q1788659
# Silvaplana

Silvaplana Suitzako udalerria da. Grisonia kantonamenduan dago, Maloja Region $^{(en)}$ barrutian. 2014an 1,111 biztanle zituen 44,77 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65254
* Multimedia: Silvaplana / Q65254
Samedan Sankt Moritz Sils im Engadin/Segl Bivio $^{(en)}$
# Silveiras (São Paulo)

Silveiras Brasilgo udalerri bat da, São Pauloko estatuan kokatua. 6.186 biztanle ditu 414,782 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1761063
* Multimedia: Silveiras (São Paulo) / Q1761063
# Silveira Martins

Silveira Martins Brasilgo udalerri bat da, Rio Grande do Sul estatuan kokatua. 2.149 biztanle ditu 119,287 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1757698
* Multimedia: Silveira Martins / Q1757698
# Sidney Sonnino

Sidney Costantino, Sonnino baroia (Pisa, 1847ko martxoaren 11a - Erroma, 1922ko azaroaren 24a) italiar politikari eta diplomazialaria izan zen. Italiako lehen ministroa izan zen 1906an eta 1909tik 1910era.
Aita judu italiarra izan zen, anglikanismora bihurtua, eta ama galestarra. Zuzenbidea ikasi zuen Pisako Unibertsitatean, eta diplomatikoa izan zen Italiako enbaxadetan, Madrilen, Vienan, Berlinen eta Parisen.
Politikan, ezker liberaleko kide izan zen, eta 1880an hautatu zuten lehen aldiz diputatu. 1890eko hamarkadan Finantza eta Ogasun ministro izan zen Francesco Crispiren gobernuetan.
1906ko otsailean zuzendu zuen hiru hilabete baino iraun ez zuen bere lehen gobernua. Bigarren aldiz izan zen lehen ministro 1909ko abendutik 1910eko martxora arte.
1914an Kanpo Arazoetako ministro izendatu zuten eta Austria-Hungaria gerra deklaratu zuen 1915ean. Italiako ordezkaria izan zen 1919ko Parisko Bske Biltzarrean.
* Datuak: Q320922
* Multimedia: Sidney Sonnino / Q320922
# Sidney udalerria, Fremont konderria (Iowa)

Sidney udalerria Ameriketako Estatu Batuetako Iowa estatuko udalerri bat da, Fremont konderrian. Azken zentsuaren arabera 1.636 biztanle zituen, 73.4 milia karratu (190 km$^2$) eremuan.

## Ekonomia

2020ko zentsuaren arabera, Sidney udalerriak 621 etxebizitza zeuden. Per capita diru-sarrerak 26.865 estatubatuar dolar ziren.

## Kanpo estekak

* Datuak: Q5398762
# Sidon

Sidon (arabieraz: صيدا, Ṣaydā; fenizieraz: , Ṣydwn; antzinako grezieraz: Σιδών; latinez: Sidon; hebreeraz: צידון, Ṣīḏōn; turkieraz: Sayda) Libanoko hirugarren hiririk nagusiena da. Antzinako Feniziako hiria zen, Mediterraneo itsasoaren ertzean.
1900ean 10.000 biztanle inguruko hiria bazen ere, 2000. urtean 200.000 inguru zituen, gehienak musulman suniak. Hiritik gertu, garia eta barazkiak lantzen dira, eta fruta ekoizten da. Antzinako portua ontzi txikiek erabiltzen dute. Hirian findegi bat dago.

## Historia

K.a. 2000. urtean Ekialdeko Mediterraneoko porturik garrantzitsuena izan zen, itsasoko herriek suntsitu zuten arte (K.a. 1200 inguru). Harrezkero, Tirok beretu zuen itsasoko nagusitasuna. Asurbanirpal II.aren denboretatik Asiriaren mende izan zen; nagusien aurka matxinaturik, K.a. 678an Asaradonek desegin zuen. Akemenestarrekin Feniziako satrapiako hiriburua izan zen, harik eta Artaxerxes II.aren erregealdian matxinatu ziren arte; K.a. 344an hark su eman zion hiriari. Helenismoaren garaian eta erromatarren denboran indarberritu zen. 637an arabiarren esku geratu zen, eta XII. mendean hartaz jabetzearren gogor borrokatu ziren gurutzatuak eta Saladinoren gudarosteak. Gurutzatuek XIII. mendearen amaieran alde egin zuten handik. XVII. mendean, Fakhredin drusoen emirrarekin, hiria berriro bizkortu zen.

## Herri eta hiri senidetuak

* Constanţa (Errumania)
* Sofia (Bulgaria)
* Sotxi (Errusia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q163490
* Multimedia: Sidon / Q163490
# Sidney Paget

Sidney Edward Paget (1860ko urriaren 4a, Londres – 1908ko urtarrilaren 28a, ib.) Viktoriar Aroko britainiar ilustratzaile bat da.
Nagusiki, The Strand Magazine aldizkarian argitaratutako Arthur Conan Doyle idazlearen Sherlock Holmes detektibe ospetsuaren jatorrizko kontakizunen ilustrazioak marrazteagatik ezaguna da. Ilustrazio hauek ondorengo Sherlock Holmesen film eta telesailetako pertsonaien karakterizazio kanonikoen oinarriak bilakatu ziren. Ilustrazioak Sidney Paget izenaren lehen hizkiez osatutako SP sinaduraz sinatzen zituen.

## Ilustrazioak

* Watson doktorea eta Sherlock Holmes.
* Moriarty irakaslea.
* Lestrade inspektorea.
* Mycroft Holmes.
* Datuak: Q239144
* Multimedia: Sidney Paget / Q239144
# Sidney Sheldon

Sidney Sheldon (Chicago, Illinois, 1917ko otsailaren 11 – Rancho Mirage, Kalifornia, 2007ko urtarrilaren 30a) estatubatuar zinema-gidoigilea eta eleberrigilea izan zen.
Northwestern Unibertsitatean aldi batez ikasi ondoren, karrera militarra hasi zuen, baina 1941ean bere karguak kendu zizkioten. Garaitsu hartan, Ben Robertsekin lan egin zuen, lehen gidoiak eta Broadwayrako ekoizpenak prestatzen. 1948an gidoi onenaren Oscar Saria eman zioten The Bachelor and the Bobby-Soxer (1947) lanarengatik, eta harrezkero, hainbat gidoi ospetsu idatzi zituen: Easter Parade (1948), Jumbo (1962) eta abar. 1963. urtean telebistan hasi zen, telesailak sortzen, produzitzen eta idazten; Emmy Sarietarako izendatu zizkioten The Patty Duke show (1963-1966, Patty Dukeren showa), I Dream of Jeannie (1967-1970, Jeannirekin amets egiten dut) eta abar. Eta Sheldonena da, orobat, Hart to Hart (Hart Harten kontra) ospetsua ere. Horrela, arrakasta handiko karrera osatu zuen XX. mendearen lehen erdian, batez ere, telebista, zinema eta antzerkirako lanak idatziz. 1970eko hamarraldian, eleberrigintzan hasi zen. The Naked Face (1970, Alderdi gordina) bere lehen eleberriarekin misteriozko eleberri onenaren Edgar Saria irabazi zuen, eta harrezkero, zenbait best-seller idatzi zituen, adibidez, Bloodline (1977, Odol-lerroa) eta Windmill of the Gods (1987, Jainkoen haize-errota), telebistarako sail txiki bihurtu zituenak. Aipagarriak dira, era berean, The Sands of Time (1988, Denboraren hareak), The Doomsday Conspiracy (1991, Azken epaiaren eguneko matxinada), The Stars Shine Down (1992) eta abar. Antzerkian nabarmentzekoak dira The Merry Widow (1943, Alargun alaia), Redhead (1959, Burugorri).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q105118
# Sidney Nolan

Sir Sidney Robert Nolan (Carlton, Melbourne, 1917ko apirilaren 22a - Londres, 1992ko azaroaren 28a) australiar artista izan zen.
Arte ikasketak egin zituen Melbournen, eta abangoardiako hainbat artistarekin ibili zen, dadaismo eta surrealismo joeretakoekin batez ere. 1938an Contemporary Art Society elkartea sortu zuen John Reedekin batera. Bi urte geroago, bakarkako lehen pintura-erakusketa egin zuen Melbournen, sekulako ospea eman ziona. 1951n Londresen egin zuen atzerriko lehen erakusketa, eta hiri horretan geratu zen bizitzen. Joera ikonografiko berritzailea sortu zuen, askotan Australiako historia eta ohitura zaharretan inspiratua. Batzuetan Australiako paisaia lehor eta elkorrak irudikatzen ditu, beste batzuetan, Antartikako esploratzaileak nahiz Txinako paisaiak. Lanik aipagarrienen artean Carron plains du (1948).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q381031
* Multimedia: Sidney Nolan / Q381031
# Sidney Reilly

Sidney George Reilly, jaiotzez Sigmund Rosenblum (Odesa edo Kherson, Errusiar Inperioa, 1873ko martxoaren 24a - Mosku, 1925eko azaroaren 5a) espioia izan zen, Erresuma Batuko Secret Inteligence Service-rentzat lan egin zuena. Harengan inspiratu omen zen Ian Fleming James Bond sortzeko.

## Bizitza

Odesako familia judu batean sortu zen eta kimikako ikasketak egin zituen Vienan. Brasil aldera jo zuen gero eta Amazonian ingeles armadako ofizial batzuekin egon ondoren, Britainia Handiko espioi sarearekin harremanetan jarri zen (1896). Sidney George Reilly izen berria hartu zuen 1899an. Handik aurrera garrantzi handiko informazioak eman zizkien britainiarrei Errusiar Inperioko eta Pertsiako petrolio instalakuntzei buruz, eta Pertsiako petrolioaren ustiakuntzarako eskubideak lortu zituen britainiarrentzat. 1914an alemaniarren itsas armadari buruzko datu baliotsuak eman zizkien britainiarrei eta arrisku handiko eginkizunak bete zituen Alemanian. 1918an Moskura bidali zuten boltxebikeen gobernuaren kontra azpilanean jardutera, baina salatu zuten eta ihes egin behar izan zuen. Hainbat alditan sartu zen Errusian ondoren eta, azkenean, 1925ean preso hartu eta hil zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-1-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Ian Fleming: Biography. imdb.com (Noiz kontsultatua: 2017-1-26).
* Datuak: Q171958
* Multimedia: Sidney Reilly / Q171958
# Sidney udalerria, Champaign konderria (Illinois)

Sidney udalerria Ameriketako Estatu Batuetako Illinois estatuko udalerri bat da, Champaign konderrian. Azken zentsuaren arabera 1.709 biztanle zituen, 36.44 milia karratu (94.4 km$^2$) eremuan.

## Ekonomia

2020ko zentsuaren arabera, Sidney udalerrian 653 etxebizitza zeuden. Per capita diru-sarrerak 36.495 estatubatuar dolar ziren.

## Kanpo estekak

* Datuak: Q7509398
# Slađana Mirković

Slađana Mirković, (Úžice, Serbia, 1995eko urriaren 7a), boleibolean lehiatzen den kirolari serbiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen boleibolean Serbiako taldearekin, AEBren eta Brasilen atzetik.
Tokion, honako hauek osatzen zuten taldea: Bianka Buša, Mina Popović, Slađana Mirković, Brankica Mihajlović, Maja Ognjenović, Ana Bjelica, Maja Aleksić, Milena Rašić, Silvija Popović, Tijana Bošković, Bojana Milenković eta Jelena Blagojević-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoak, estalia |

## Erreferentziak

* ↑ «Slađana Mirković» olympedia.org (Ingelesez)
* ↑ «Slađana Mirković» WorldofVolley-en (Ingelesez)

## Kanpo estekak

* Datuak: Q22956985
* Multimedia: Sladana Mirković / Q22956985
# Slebech

Slebech, galesez: Slebets, Galesko komunitate bat da, Pembrokeshire lurraldean dagoena. Wiston eta Llawhaden udalerriak barne hartzen ditu.
2011ko erroldaren arabera 124 biztanle zituen.

## Kanpo estekak

* Datuak: Q7539606
* Multimedia: Slebech / Q7539606
# Sledmere

Sledmere, Ingalaterrako ekialdean dagoen udalerri bat da, Ekialdeko Yorkshire konderrian.
2011n 377 biztanle zituen.
* Datuak: Q7539634
* Multimedia: Sledmere / Q7539634
# Slea Head

Slea Head (irlanderaz Ceann Sléibhe) Irlandako hego-mendebaldeko Kerry konderrian dagoen lurmutur bat da. Berez, Dingle penintsularen mendebaldeko muturrean dago, penintsula horretako nahiz Irlanda osoko lur lehorreko punturik mendebaldekoena delarik. Bertaratzeko, R559 errepidean aurrera eta penintsularen amaierarte joan behar da. Hurbilen dituen udalerriak Ballyickeen, Coumeenoole eta Dunquin dira.
Slea Head lurmuturrak itsasoa nahiz bertan dauden Blasket uharteen ikuspegi bikainak izateagatik ospetsua da. Bestalde, lurmutur honetan bat-bateko eguraldi aldaketak izan ohi direnez, enbata handiak sortu ohi dira, hortaz itsas ekaitzak sortzean Blasket uharteak eta Slea Head lurmuturraren arteko itsasartea nabigaziorako oso arriskutsua bilakatu ohi da, bertan ontzi ugari hondoratu izan direlarik.
1588. urtean lurmutur honetan Espainiara itzuliz zihoazen Espainiako Itsas Armada Garaiezinaren hainbat ontzi hondoratu ziren, horregatik 1988an Armada Garaiezineko ontzien hondoratze horietan hildako itsasgizonen omenezko plaka bat ezarri zen. 1982an leku honetan ere, Santandertik Reykjavik zihoan MV Ranga zamaontzia hondoratu zen.

## Zinema

1970. urtean Slea Head lurmuturrean David Lean zinema zuzendariaren Ryan's Daughter filmeko hondartza eszenak filmatu ziren, bai eta 1992ko Far and Away filmaren hasierako eszenak ere.

## Iruditegia

* Slea Head penintsula atzealdean Blasket uharteak dituela.
* Slead Head penintsulako hondartza.
* Kristau irudiak Slea Head lurmuturrerako bidean.
* Slea Head.

## Ikus gainera

* Dingle penintsula

## Kanpo estekak

* Datuak: Q3657178
* Multimedia: Slea Head / Q3657178
# Sleaford

Sleaford, Ingalaterrako ekialdean dagoen udalerri bat da, Lincolnshire konderrian.
2021ean 19.807 biztanle zituen.
* Datuak: Q1891939
* Multimedia: Sleaford / Q1891939
# Sleep Train Arena

Sleep Train Arena, jatorriz ARCO Arena eta ondoren Power Balance Pavilion, AEBtako Kalifornia estatuko Sacramento hirian dagoen kirol pabilioi bat da.
1988an inauguratua izan zen eta 2016. urterarte Sacramento Kings taldearen jokalekua izan zen, urte honetan Golden 1 Center kirol pabilioira lekualdatu zen.

## Iruditegia

* Kanpoaldea.
* Barnealdea.
* Barnealdea.
* Barnealdeko ikuspegi panoramikoa.

## Kanpo estekak

* Sleep Train Arena kirol pabiloiko webgunea (Ingelesez)
* Datuak: Q93831
* Multimedia: Sleep Train Arena / Q93831
ieaNational Basketball Association :
Ekialdeko KonferentziaMendebaldeko Konferentzia
ieaAtlantikoaBoston CelticsBrooklyn NetsNew York KnicksPhiladelphia 76ersToronto Raptors
ieaErdialdeaChicago BullsCleveland CavaliersDetroit PistonsIndiana PacersMilwaukee Bucks
ieaHego-ekialdeaAtlanta HawksCharlotte HornetsMiami HeatOrlando MagicWashington Wizards
ieaIpar-mendebaldeaDenver NuggetsMinnesota TimberwolvesOklahoma City ThunderPortland Trail BlazersUtah Jazz
ieaPazifikoaGolden State WarriorsLos Angeles ClippersLos Angeles LakersPhoenix SunsSacramento Kings
ieaHego-mendebaldeaDallas MavericksHouston RocketsMemphis GrizzliesNew Orleans PelicansSan Antonio Spurs :
Urteroko ekitaldiak
Draft • NBAko All-Star Asteburua (All-Star Partidua • NBAko Birrintze Lehiaketa • NBAko Hirukoen Lehiaketa • Trebezien Lehiaketa • MVP) :
Bestelakoak
ABA
BAA
WNBA
Basketball Hall of Fame :